SPLOŠNI POGOJI POSLOVANJA

**AVTOŠOLA BRULC d.o.o., DRUŽBA ZA ŠOLANJE VOZNIKOV, si pridržuje pravico do spremembe pogojev poslovanja, kadarkoli brez predhodnega obvestila. Pogoji poslovanja so objavljeni na spletni strani izvajalca in v prostorih izvajalca.**

**Izvajalec**

Izvajalec storitev je**AVTOŠOLA BRULC d.o.o., DRUŽBA ZA ŠOLANJE VOZNIKOV,** podjetje za usposabljanje voznikov motornih vozil, (v nadaljevanju: izvajalec) in je v zasebni lasti ter ustanovljeno z domačim kapitalom. Podjetje se ukvarja z dejavnostjo vozniških šol. Sedež podjetja je na naslovu Toplarniška ulica 20, 1000 Ljubljana.

Dejavnost in storitve šole vožnje urejata Pravilnik o usposabljanju kandidatov za voznike motornih vozil (Uradni list RS, št. 95/21, 108/21) in Zakon o voznikih (Uradni list RS, št. 85/16, 67/ 17, 21/18, 43/19, 139/20 ).

**Varovanje osebnih podatkov in zasebnost**

Izvajalec se zavezuje, da podatki, ki jih kandidati posredujejo v vpisnem listu ali preko spletne strani www.avtosola-brulc.si , oziroma na kakšen drug način, ne bodo predmet prodaje ali posredovanja tretjim osebam. Osebni podatki kandidatov bodo uporabljeni le za delovanje izvajalca.

**Avtorske pravice**

Vse pravice so pridržane. Vsa besedila, slike, grafike, animacije in drugi dokumenti, ki jih poseduje izvajalec, so v zakonsko dovoljenem okviru predmet avtorske zaščite ali druge oblike zaščite intelektualne lastnine. Vsebino spletnih strani ni dovoljeno kopirati, razpečavati, spremeniti ali na kakršenkoli drug način reproducirati razen v primeru pisnega soglasja izvajalca.

**Seznanitev strank s splošnimi pogoji poslovanja**

Ti splošni pogoji poslovanja veljajo za prodajo blaga in storitev, izobešeni so v poslovnem prostoru **AVTOŠOLA BRULC d.o.o., DRUŽBA ZA ŠOLANJE VOZNIKOV** in objavljeni na spletni strani  https://avtosola-brulc.si/info/

Izvajalec ponuja teoretični in praktični del usposabljanj za pridobitev vozniškega dovoljenja ali zamenjavo vozniškega dovoljenja in kondicijsko vožnjo, ter usposabljanje za pridobitev ali podaljševanje temeljnih kvalifikacij (koda 95). Za izdajo potrdila (evidenčni karton vožnje) o zaključenem tečaju mora kandidat izpolniti zakonsko predvideno prisotnost na tečaju cestno prometnih predpisov. Za izdajo spričevala o strokovni usposobljenosti za temeljne kvalifikacije mora kandidat izpolniti zakonske pogoje (opravljen teoretični in praktični izpit za pridobitev ali izpolniti zakonsko predvideno prisotnost za podaljšanje).

Dodeljeni/ izbrani učitelj vožnje lahko zaradi kakršnihkoli razlogov, ki bi poslabšali kvaliteto učenja kandidata za voznika, dodeli kandidatu za voznika novega učitelja vožnje, če se novi učitelj vožnje s tem strinja, brez strinjanja kandidata za voznika, vendar kandidat za voznika, če mu novi dodeljeni učitelj ne ustreza, lahko zahteva drugega učitelja vožnje.

Prav tako lahko kandidat za voznika zahteva, v pisarni podjetja, novega učitelja vožnje, brez navajanja razlogov za zamenjavo in pisarna mu mora dodeliti novega.

**Izključitev odgovornosti**

Izvajalec redno skrbi za vzdrževanje spletnih strani, kljub temu pa ne jamči za ažurnost in točnost vseh objavljenih informacij. Vse javno objavljene informacije, se lahko spremenijo brez predhodnega obvestila. Vsak kandidat se je dolžan ozavestiti glede pogojev.

**Cene in plačilo storitev**

Cene vseh storitev so navedene v EUR in vključujejo DDV. Cene storitev se lahko spremenijo brez predhodnega obvestila.

Vse ugodnosti, popusti in cenovno ugodnejši paketi veljajo zgolj v primeru, da kandidat storitve opravi pri AVTOŠOLIBRULCd.o.o.. V primeru, da se kandidat odloči zamenjati šolo vožnje, je kandidat dolžan poravnati razliko do rednih cen storitev po trenutno veljavnem ceniku. Če paket ni izkoriščen v celoti, se ure vožnje zaračunajo po redni ceni trenutno veljavnega cenika. Šele nato se mu lahko v roku 30 dni, od prejema izvirnega in podpisanega obrazca za izplačilo, vrne preostanek vplačila z odbitkom po rednih cenah, že opravljenih storitev. Popuste ali druge ugodnosti ni možno obračunati na storitve, ki že vključujejo popuste.

Plačilo storitev je obvezno pri vpisu, oz. najkasneje pred pričetkom izvajanja storitev. Plačila so možna kot nakazilo na TRR račun podjetja ali gotovinsko oziroma kartično v pisarni podjetja AVTOŠOLA BRULC d.o.o..

V kolikor storitev ni poravnana, izvajalec lahko izvede vse pravne postopke, da se obveznosti poravnajo. Kandidatom z neporavnanimi obveznostmi izvajalec ne nudi nadaljnjih storitev in zadrži listine, ki so vezane na vozniško dovoljenje.

Pogoj za opravljanje izpitne vožnje (glavna vožnja na izpitnem centru) so poravnane vse obveznosti do izvajalca, vključno s plačilom izpitne ure vožnje.

Če kandidat za voznika ne more priti na vožnjo zaradi utemeljenih razlogov, mora o tem obvestiti učitelja vožnje vsaj 24 ur, v izrednih primerih lahko tudi kasneje. V primeru, da kandidat za voznika ne sporoči svoje odsotnosti, se kandidatu piše čakalna ura, katera se mu tudi zaračuna.

**Način plačila in odstop od pogodbe na daljavo**

Plačilo CPP Tečaja se izvrši na TRR podjetja ali gotovinsko oziroma kartično v pisarni podjetja. najkasneje na dan pričetka tečaja. Dan plačila se smatra za dan sklenitve pogodbe.

Od pogodbenega razmerja se lahko odstopi s pisnim sporočilom na email naslovu: info@avtosola-brulc.si ali ustno v pisarni podjetja.

**Vračilo in preklici**

Vračilo denarja po 6 mesecih od datuma plačila ni možno. Prav tako je vse vplačane storitve potrebno izkoristiti v roku 1 leta od datuma vplačila, razen za kandidate za voznika enoslednih vozil. V primeru, da kandidat v tem času, zaradi izrednih okoliščin oz. objektivnih razlogov ne izkoristi plačane storitve se mu podaljša rok za koriščenje storitve, z obveznim doplačilom do trenutne vrednosti storitve po veljavnem ceniku. Ob nezmožnosti opravljanja izpita zaradi  trajne bolezni ali preselitve v drug kraj (ob predložitvi uradnih dokazil) se izvajalec, na podlagi pisne prošnje kandidata z dokazili, odloči v roku 15 delovnih dni o podaljšanju roka veljavnosti koriščenja storitev oz. o morebitnem vračilu. Izvajalec v roku 15 delovnih dni poda pismeni odgovor na prošnjo.

Vračilo plačila tečaja CPP ni možno, če se ga je kandidat udeležil. Ne izkoriščene ure tečaja lahko izkoristi v  prvem naslednjem tečaju ali po dogovoru. Če se kandidat odloči za nakup CPP tečaja + 2 uri vožnje, se mu ob izpisu vrne samo razlika cene do polne cene CPP tečaja na dan izpisa. Če je kandidat ure odvozil, se mu upošteva cena polne ure vožnje, saj cena v paketu velja samo, če kandidat za voznika dokonča izobraževanje pri nas.

**Vračilo preplačil za ure voženj ni mogoče**. V kolikor je kandidat uspešno opravil izpitno vožnjo, ter vplačal več ur voženj, kot jih je dejansko odvozil, lahko preplačane ure odvozi naknadno kot kondicijske.

V primeru vračila, izvajalec prejeto plačilo vrne v sorazmernem deležu od ne porabljenih storitev in ga vrne izključno na TRR plačnika.

**Odgovornost**

Za zaplete in težave, ki bi nastale ob morebitni nepravilni uporabi blaga/storitev, AVTOŠOLA BRULC d.o.o., ne odgovarja, razen v primeru ko bi škoda nastala namenoma ali iz malomarnosti AVTOŠOLA BRULC d.o.o.,

AVTOŠOLA BRULC d.o.o., ni odgovorna za morebitne občasne težave pri delovanju spletne strani  [www.avtosola-brulc.si](http://www.avtosola-brulc.si),  morebitno netočnost informacij in tudi ne za morebitno škodo, nastalo zaradi uporabe netočnih ali nepopolnih informacij, razen v primeru ko bi škoda nastala namenoma ali iz malomarnosti AVTOŠOLA BRULC d.o.o.,si pridržuje pravico od odstopa pogodbe oz. realizacije naročila v kolikor nastane bistvena napaka v ponudbi. Kod bistvena napaka se šteje očitna napaki v ceni, ki je posledica tehničnih in drugih težav.

Komunikacija poteka izključno preko elektronske pošte ali telefonskih klicev.

**Odgovornost kandidata**

Kandidat se za udeležbo na usposabljanje odloči na lastno odgovornost in se obveže, da bo po svojih najboljših zmožnostih upošteval navodila učitelja vožnje.

Kandidat se obveže, da bo na vsaki uri vožnje zagotovil svoj evidenčni karton, veljaven izvirnik zdravniškega spričevala, veljaven osebni dokument ter morebitne pripomočke, obvezne za vožnjo (očala ipd). Prav tako se obvezuje, da ne bo nosil oblačil in dodatkov, ki bi ga ovirali pri vožnji in bo vozil v primerni obutvi in nikoli pod vplivom alkohola oz. drugih substanc, ki bi lahko vplivale na varno vožnjo oz. poučevanje.

**Pritožbe in spori**

AVTOŠOLA BRULC d.o.o., spoštuje veljavno zakonodajo o varstvu potrošnikov. Morebiten ugovor mora kandidat podati pisno oz. preko e-pošte na naslov: info@avtosola-brulc.si. Izvajalec mora v 14 dneh potrditi, da je prejel ugovor in podati odgovor. AVTOŠOLA BRULC d.o.o., si po svojih najboljših močeh prizadeva, da se morebitni spori rešijo sporazumno.

AVTOŠOLA BRULC d.o.o.,spoštuje veljavno zakonodajo o varstvu potrošnikov.

AVTOŠOLA BRULC d.o.o., se trudi izpolnjevati svojo dolžnost vzpostaviti učinkovit sistem obravnavanja pritožb. Pritožbe lahko oddate pisno po elektronski pošti na email naslov: info@avtosola-brulc.si ali pisno po priporočeni pošti na sedež podjetja.

AVTOŠOLA BRULC d.o.o., bo v sedmih delovnih dneh potrdila, da je prejelo pritožbo, sporočila kupcu, kako dolgo jo bo obravnavala in ga vseskozi obveščalo o poteku postopka.

AVTOŠOLA BRULC d.o.o., ne priznava nobenega izvajalca IRPS kot pristojnega za reševanje potrošniškega spora, ki ga potrošnik lahko sproži v skladu z Zakonom o izvensodnem reševanju potrošniških sporov.

AVTOŠOLA BRULC d.o.o., si prizadeva po svojih najboljših močeh, da se morebitni spori rešijo sporazumno.